6 Jehofa o bona tsela e banyalani ba tshwaranang ka yone. O ne a batla gore basadi ba Baiseraele ba tshwarwe sentle. Monna yo o neng a ikobela Molao o ne a rata mosadi wa gagwe e bile o ne a ka se mo tlhale ka mabaka a a sa utlwaleng. (Dute. 24:1-4; Math. 19:3, 8) Fa ba nna le mathata a a masisi a bo a mo tlhala, o ne a tshwanetse go mo naya lekwalo la tlhalo. Lekwalo leo le ne le sireletsa mosadi gore a se ka a latofadiwa ka gore o dirile boitsholo jo bo sa siamang. Mo godimo ga moo, pele monna a ka naya mosadi wa gagwe lekwalo la tlhalo, o ne a tshwanetse go bua le bagolwane ba motse. Seo se ne se tla naya bagolwane tshono ya gore ba leke go ba thusa go rarabolola mathata a bone. Ga se ka metlha Jehofa a neng a tsereganya fa monna a tlhala mosadi wa gagwe ka ntlha ya mabaka a a sa utlwaleng. Le fa go ntse jalo, o ne a utlwa selelo sa mosadi yoo e bile a mo tlhomogela pelo.—Mal. 2:13-16.